Կապն Ավստրիայում

Ավստրիայում Հեռահաղորդակցությունը  գտնվում է բավականին բարձր մակարդակի վրա շնորհիվ լավ զարգացած հեռախոսային կապի, մեծ քանակությամբ ռադիոկայանների և հեռուստաալիքների, ինչպես նաև զարգացած համացանցի։

Ընդհանուր ենթակառուցվածք 
Հեռախոսային կապը լավ զարգացած է և բավականին արդյունավետ՝ չնայած որ թանկ  սակագներ ունի։ Հասանելի է հեռախոսային և ինտերնետ ծառայությունների ամբողջ փաթեթը։ Երկրում կան 15 խոշոր երկրային արբանյակային կայաններ և 600 VSAT կայաններ։ Բացի այդ Ավստրիան տիեզերք է արձակել երկու Intelsat հեռահաղորդակցության արբանյակներ՝ մեկը Ատլանտյան, մյուսը Հնդկական օվկիանոսների վրա, ինչպես նաև մեկ Eutelsat:

Հեռախոսային կապ

Տրամադրված կապուղիներ 
 Հեռախոսային կոդ՝ 43,
 Տրամադրված գծերի քանակը՝ 3,4 միլիոն (47-րդը տեղը աշխարհում (2011 թ.)),
 Տրամադրված գծերի մեծ մասը անալոգային են, մնացածը՝ ISDN,
 1990-ական թվականների կեսերից նկատվում է տրամադրված գծերի օգտագործման նվազում, որը կապված է բջջային հեռախոսակապի զարգացման հետ։

Բջջային կապ 
Երկրում գրանցված է բջջային հեռախոսակապի 7.6 միլիոն բաժանորդ։ Այս ցուցանիշով Ավստրիան 60-րդ տեղն էր զբաղեցնում աշխարհում։ Ավստրիայում բջջային հեռախոսակապի ոլորտը բավականին մրցակցային է, իսկ սակագները Եվրոպայում համարվում են ամենացածրներից։ Ավստրիայի ռելիեֆը, անտառային և ջրային ռեսուրսները պրովայդերների կողմից օգտագործվում են որպես կապի ստուգման փորձադաշտ։ 2008 թվականից երկրում սկսվեց գործել բջջային հեռախոսահամարների տեղափոխման ծառայությունը, համաձայն որի՝ բաժանորդները կարող են փոխել բջջային օպերատորին՝ պայպանելով իրենց հեռախոսահամարը։

Երկրում գործել է երեք սերնդի հեռախոսային գիծ՝
 Առաջին սերունդ՝ Telekom Austria-ի D-Netz: Կապը դադարեցրել է իր գործունեությունը 1990-ական թվականների վերջերին։ 
 Երկրորդ սերունդ՝ համազգային երեք GSM գծեր, որոնք ապահովում են բջջային օպերատորների առցանց կապը։ Դրանք են A1-ը, որը նախկինում հայտնի էր որպես Mobilkom (GSM-900m GSM-1800 և UMTS կապեր, ապահովում է bob, B-Free և Red Bull Mobile օպերատորներին), T-Mobile, որը նախկինում հայտնի է որպես max mobil (GSM-900, GSM-1800 և UTMS կապեր, ապահովում է telering օպերատորին) և Orange-ը, որը մինչև 2008 թվականի սեպտեմբերը հայտնի էր որպես One (GSM-1800 և UTMS, որը 2011 թվականի վերջերից պատկանում է Drei/Hutchinson Whampoa ապրանքանիշին, ապահովում է Yess! օպերատորին)։
 Երրորդ սերունդ՝ Drei, որը պատկանում է հոնկոնգյան Hutchinson Whampoa ընկերությանը։

Համացանց 

Ավստրիայի բարձր մակարդակի դոմենը .at -ն է։ Դիտարկվում է Վիեննային առնչվող կայքերի համար որպես բարձր մակարդակի դոմեն օգտագործել «.wien»-ը։

Համացանցի ավստրիական հարթակում գերակշռում են լայնաշերտ հասանելիության DSL պրովայդերները, որոնք արագորեն շրջանցեցին ու առաջ անցան մալուխային եղանակով ինտերնետ ապահովող պրովայդերներին։ Բջջային կապի օպերատորները, որոնք օգտագործում են UMTS/HSDPA և LTE տեխնոլոգիաներ, շուկայում մրցակցության հետևանքով արագորեն հզորանում են։ Հասանելի են նաև SDSL և օպտիկամալուխային եղանակով հասանելիությունը։

2012 թվականի դրությամբ երկրում կան
 37 ինտերնետ պրովայդեր (ISP),
 համացանցի 6,7 միլիոն օգտատեր, ինչը 50-րդն է աշխարհում
 ֆիկսված լայնաշերտ հասանելիության 2,074 միլիոն բաժանորդ, ինչը 41-րդն է աշխարհում
 բջջային կապի 4,56 միլիոն բաժանորդ, ինչը 40-րդն է աշխարհում
 3,5 միլիոն ինտերնետ-հոստեր, ինչը 30-րդն է աշխարհում
 ADSL-ի 300 հազար բաժանորդ։

Հիմնական ինտերնետ պրովայդերներն են՝
 Telekom Austria
 UPC
 Tele2
 kabelPlus, ապահովում է կաբելային հասանելիություն Վիեննայում և հարակից տարածքներում։

Հասանելիության սովորական արագությունը հասնում է մինչև 30 մեգաբայթ 1 վայրկյանում բեռնման և 5 մեգաբայթ 1 վայրկյանում DSL ներբեռնման համար (մինչև 50 մեգաբայթ 1 վայրկյանում բեռնումը կատարվում է VDSL-ով) և մալուխային հանելիության պարագայում մինչև 100 մեգաբայթ 1 վայրկյանում բեռնման և 10 մեգաբայթ 1 վայրկյանում ներբեռնման համար։

Երկրում գործունեւոյթւոն են իրականացնում նաև այլ համեմատաբար փոքր ինտերնետ պրովայդերներ, որոնք ծառայություններ են մատուցում քաղաքային կամ շրջանային մակարդակով, ինչպես նաև երկրի ամբողջ տարածքում։ Առավել հայտնիներից են՝
 Hotze.com - գործունեություն է իրականացնում Տիրոլում,
 Xpirio - գործունեություն է իրականացնում Կարինթիայում և Շտիրիայում,
 i3b/Ascus Телеком - հասանելի է ամբողջ երկրով։

Որոշ ինտերնետ պրովայդերներ առաջարկում են DOCSIS 3.0 կամ FTTH տեխնոլոգիայներով 100 մեգաբայթ հասանելիություն։

Ռադիո և հեռուստատեսություն

Ռադիո 

Երկրում առկա է երկու AM-ռադիոկայան, 160 FM-ռադիոկայան և մեկ կարճաալիք ռադիոկայան։ Կան մի քանի հարյուր FM-կրկնիչներ։ 1997 թվականին երկրում հաշվարկվել է 6.08 միլիոն ռադիոընդունիչ։ Գլխավոր ռադիոհեռարձակողը հանդիսանում է Österreichischer Rundfunk պետական ընկերությունը։ Առաջին առևտրային ռադիոկայանը հայտնվել է 1990-ական թվականներին։ Ամենահեղինակավոր պետական ռադիոկայաններից են հանդիսանում Ö1-ը, Hitradio Ö3-ը և FM4-ը, ինչպես նաև գործում է Ö2 շրջանային կապը։

Հեռուստատեսություն 

Երկրում գործում են 45 հեռուստատեսային ալիքներ և մոտ 1000 կրկնիչներ։ 1997 թվականին Ավստրիայում հաշվարկվել է 4,25 միլիոն հեռուստաընդունիչներ։ Գլխավոր հեռուստահեռարձակողը հանդիսանում է Österreichischer Rundfunk պետական ընկերությունը։ Առաջին առևտրային հեռուստաալիքները հայտնվել են 1990-ական թվականներին։ Ամենահեղինակավոր պետական հեռուստաալիքներից են համարվում ORF eins-ը, ORF 2-ը (շրջանային հեռարձակում), ORF 2 Europe-ը, ORF III-ը, ORF Sport +-ը и 3sat-ը։ Հեղինակավոր են նաև ATV, Puls 4 և Servus TV մասնավոր հեռուստաալիքները։

Ծանոթագրություններ

Արտաքին հղումներ 
 Alpes Adria Internet Exchange.  

Կապն Ավստրիայում
Հեռահաղորդակցական ընկերություններ ըստ երկրի